CELEX: 32016R1333
Language: sk
Date: 2016-08-04 00:00:00
Title: Nariadenie Rady (EÚ) 2016/1333 zo 4. augusta 2016, ktorým sa mení nariadenie (ES) č. 329/2007 o reštriktívnych opatreniach voči Kórejskej ľudovodemokratickej republike

5.8.2016   
            
            
               SK
            
            
               Úradný vestník Európskej únie
            
            
               L 212/1
            
         NARIADENIE RADY (EÚ) 2016/1333
   zo 4. augusta 2016,
   ktorým sa mení nariadenie (ES) č. 329/2007 o reštriktívnych opatreniach voči Kórejskej ľudovodemokratickej republike
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 215,
   so zreteľom na rozhodnutie Rady (SZBP) 2016/849 z 27. mája 2016 o reštriktívnych opatreniach voči Kórejskej ľudovodemokratickej republike a o zrušení rozhodnutia 2013/183/SZBP (1),
   so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
   keďže:
   
               (1)
            
            
               Nariadením Rady (ES) č. 329/2007 (2) nadobúdajú účinnosť opatrenia stanovené v rozhodnutí (SZBP) 2016/849.
            
         
               (2)
            
            
               Bezpečnostná rada Organizácie Spojených národov (BR OSN) prijala 2. marca 2016 rezolúciu č. 2270 (2016), v ktorej sa stanovujú nové opatrenia voči Severnej Kórei. V súlade s uvedenou rezolúciou 4. apríla 2016 sankčný výbor zriadený podľa rezolúcie BR OSN č. 1718 (2006) uverejnil dopĺňajúci zoznam tovaru, na ktorý sa vzťahuje zákaz prevodu, obstarávania a poskytovania technickej pomoci („zoznam citlivého tovaru“).
            
         
               (3)
            
            
               Dňa 4. augusta 2016 Rada prijala rozhodnutie (SZBP) 2016/1341 (3), ktorým uvedené opatrenia nadobúdajú účinnosť. Nariadenie (ES) č. 329/2007 by sa preto malo zodpovedajúcim spôsobom zmeniť.
            
         
               (4)
            
            
               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,
            
         PRIJALA TOTO NARIADENIE:
   Článok 1
   Nariadenie (ES) č. 329/2007 sa mení takto:
   
               1.
            
            
               Článok 2 sa mení takto:
               
                           a)
                        
                        
                           V odseku 1 písm. a) a v odseku 3 sa slová „v prílohách I, Ia a Ib“ nahrádzajú slovami „v prílohách I, Ia, Ib a Ig“.
                        
                     
                           b)
                        
                        
                           V odseku 2 sa dopĺňa tento pododsek:
                           „Príloha Ig zahŕňa položky, materiály, zariadenia, tovar a technológie v oblasti zbraní hromadného ničenia, ktoré sú určené a označené ako citlivý tovar podľa odseku 25 rezolúcie Bezpečnostnej rady OSN č. 2270 (2016).“
                        
                     
         
               2.
            
            
               V článku 3 ods. 1 písm. a) až d) sa slová „v prílohách I, Ia a Ib“ nahrádzajú slovami „v prílohách I, Ia, Ib a Ig“.
            
         
               3.
            
            
               V článku 5c sa úvodná časť odseku 4 nahrádza takto:
               „4.   Transakcie uvedené v odseku 3 zahŕňajúce prevody finančných prostriedkov na sumy:“.
            
         
               4.
            
            
               V článku 13 ods. 1 sa dopĺňa toto písmeno:
               
                           „g)
                        
                        
                           meniť prílohu Ig na základe rozhodnutí Bezpečnostnej rady OSN alebo sankčného výboru a v prípade potreby dopĺňať referenčné čísla prevzaté z kombinovanej nomenklatúry, ako sa uvádzajú v prílohe I k nariadeniu (EHS) č. 2658/87.“
                        
                     
         
               5.
            
            
               Do prílohy Ig sa vkladá text uvedený v prílohe k tomuto nariadeniu.
            
         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. augusta 2016
      
         
            Za Radu
         
         
            predseda
         
         M. LAJČÁK
      
   
   
      (1)  Ú. v. EÚ L 141, 28.5.2016, s. 79.
   
      (2)  Nariadenie Rady (ES) č. 329/2007 z 27. marca 2007 o reštriktívnych opatreniach voči Kórejskej ľudovodemokratickej republike (Ú. v. EÚ L 88, 29.3.2007, s. 1).
   
      (3)  Rozhodnutie Rady (SZBP) 2016/1341 zo 4. augusta 2016, ktorým sa mení rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike (pozri stranu 116 tohto úradného vestníka).
   
      PRÍLOHA
      
         
            „PRÍLOHA Ig
            Tovar a technológie uvedené v článkoch 2, 3 a 6 (1)“.
         
      
      
         (1)  Pre príslušné výrobky sú platné číselné znaky nomenklatúry z kombinovanej nomenklatúry vymedzenej v článku 1 ods. 2 nariadenia (EHS) č. 2658/87 a stanovenej v prílohe I k uvedenému nariadeniu.